**Пресконференция по повод началото на проекта „Реконструкция, модернизация и въвеждане на мерки за енергийна ефективност в учебен корпус на Химикотехнологичен и металургичен университет - град София“**

*Проектът се финансира от Оперативна програма „Региони в растеж“ 2014-2020 г.”, съфинансирана от Европейския съюз чрез Европейски фонд за регионално развитие, Приоритетна*

*ос 3 „Регионална образователна инфраструктура ”*

 На 20.12.2016г. (вторник) от 11:00 часа ще се проведе пресконференция в зала 210, сграда “А” - Ректорат на Химикотехнологичен и металургичен университет (ХТМУ), бул. “Св. Климент Охридски” № 8 по повод началото на проект *„Реконструкция, модернизация и въвеждане на мерки за енергийна ефективност в учебен корпус на Химикотехнологичен и металургичен университет - град София“*. Проектът се финансира от Оперативна програма „Региони в растеж“ 2014-2020 г., съфинансирана от Европейския съюз чрез Европейски фонд за регионално развитие, Приоритетна ос 3 „Регионална образователна инфраструктура”.

 Оперативната програма „Региони в растеж” 2014-2020 (ОПРР 2014-2020) представлява единна оперативна програма за цялата територия на България и е насочена към постигане на растеж и заетост в българските региони. ОПРР 2014-2020 е разработена в съответствие със стратегията на ЕС за интелигентен, устойчив и приобщаващ растеж (Европа 2020). Също така, ОПРР 2014-2020 е част от Споразумението за партньорство на Република България за програмния период 2014-2020 г., и е в съответствие с Националната програма за развитие България 2020, с Националната програма за реформи, с Националната стратегия за регионално развитие 2012-2022 г., с Националната концепция за пространствено развитие за периода 2013-2025 г. (НКПР), с Териториален дневен ред на ЕС 2020, със стратегията на ЕС за Дунавския регион.

 Приоритетна ос 3 „Регионална образователна инфраструктура“е насочена към подобряване на образователната инфраструктура от национално и регионално значение, предоставяща квалификация и умения на учащите, свързани с нуждите на пазара на труда, но същевременно и към подкрепа за обекти на образователната инфраструктура за учащи в неравностойно положение, приоритизирани на национално ниво.

 Основната цел на мащабния проект е чрез реконструкцията на сграда "В" и прилежащите ѝ учебни халета на ХТМУ в гр. София да се подобрят условията за образователни услуги, качеството на образователната среда в сферата на висшето образование и повишаването нейната привлекателност сред учащите и сред младите хора в България.

 Планираните дейности включват въвеждане на предписаните от консултанта, извършил енергийно обследване на сградите, енергоспестяващи мерки и прилагане на отразените в техническия паспорт указания и препоръки, с цел достигане най-малко клас на енергопотребление „С“ в сградата. Мерките ще допринесат за създаване на модерни образователни условия, като същевременно по-добрите експлоатационни характеристики на сградата в обхвата на интервенцията значително ще допринесат за удължаването на нейния жизнен цикъл и за спомогането за намаляване на парниковите газове. Всичко това ще доведе и до подобряването на образователната инфраструктура на ХТМУ, предоставянето на квалификация и умения на учащите в университета, отговарящи на нуждите на пазара на труда и ще се осигури равен достъп на групите в неравностойно положение.

 Реконструкцията, модерницазията и въвеждането на мерки за енергийна ефективност в сграда "В" имат и много важен допълнителен ефект, свързан със създаването на нови работни места (ориентирани към местните малки и средни предприятия от строителния сектор), конкурентоспособността, адаптирането на градската среда към очакваните климатични промени, като крайният резултат е наличието на достъпни и атрактивни публични културни услуги.

 Други конкретни цели на проекта са:

* Намаляване на разходите за енергия на обекта на интервенция;
* По-високо ниво на енергийната ефективност, което пряко да допринесе за намаляване на крайното енергийно потребление и косвено - за намаляване на емисиите на парникови газове в малките градове – опорни центрове на полицентричната система, съгласно НКПР 2013-2025г.
* Постигане на индикативните национални цели за пестене на енергия за 2020г., заложени в Националния план за действие за енергийна ефективност 2014- 2020г.;
* Осигуряване на по-добро качество на въздуха, условия за живот и работна среда в съответствие с критериите за устойчиво развитие;

 Изпълнението на проекта е за срок от 30 месеца и ще приключи до 26.04.2019г. Общата стойност на проекта е 2 999 836.48 лв., от които 2 544 353.01 лв, финансирани от Европейски фонд за регионално развитие и 449 003.47 лв., национално финансиране.

 Още информация за Оперативна програма “Региони в растеж” 2014-2020 г., съфинансирана от Европейския съюз чрез Европейски фонд за регионално развитие, Приоритетна ос 3 „Регионална образователна инфраструктура ” може да бъде открита в официалния уеб сайт на ХТМУ <http://dl.uctm.edu/bg/> и на <http://www.eufunds.bg>.

За контакти и повече информация, свързана с пресконференцията:

Емилия Маринова
“Връзки с обществеността и медиите”
+359 886 343 675

em.marinova@gmail.com